Diari Oficial de la Generalitat Valenciana


Sumari del DOGV 9926, del 30-08-2024 (2024/8661)

EXTRACTE de la Resolució de 25 de juliol de 2024, de la Vicepresidència executiva de l'Agència Valenciana de la Innovació (IVACE+i Innovació), per la qual es convoquen tres beques per a la realització de pràctiques professionals en les seues dependències.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9926

Data del DOGV
:   30-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8661

CVE
:   CDZZ-U-0466-4940

Data del document
:   25-07-2024

Organisme emissor
:   Agència Valenciana de la Innovació

Tipus de document
:   Extracte

Anàlisi jurídica

 Descriptors 

:   * Agència Valenciana de la Innovació
    * ajuda pública
    * innovació
    * pràctiques de formació

BDNS (identif.): 782017.

De conformitat amb el que preveuen els articles 17.3.*b*  i 20.8.*a*  de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/782017>

i en l'adreça web:

<https://innoavi.es/treballa-amb-nosaltres/>

*Primer. Objecte*

Convocar la concessió de tres beques per a la realització de pràctiques professionals en l'Agència Valenciana de la Innovació (IVACE+i Innovació) durant els exercicis 2024-2025, d'acord amb les següents modalitats:

– Comunicació

– Llicenciatura o Grau en Ciències de la Informació, branca periodisme, 2 beques: 1 per a dependències d'Alacant i 1 per a dependències de València.

– Gestió economicoadministrativa

– Llicenciatura o Grau en Dret: 1 beca per a dependències de València.

*Segon. Bases reguladores de la convocatòria*

Esta convocatòria es regirà per les bases reguladores aprovades per l'Orde 4/2024, de 2 de juliol, de la Conselleria d'Innovació, Indústria, Comerç i Turisme, per la qual s'aproven les bases que regulen la convocatòria i concessió de beques per a la realització de pràctiques professionals en l'Agència Valenciana d'Innovació (IVACE+i Innovació)

*Tercer. Condicions de la concessió i requisits de les persones sol·licitants*

El procediment de concessió d'estes beques es tramitarà en règim de concurrència competitiva. Per a poder beneficiar-se de les beques per a la realització de pràctiques professionals en l'Agència Valenciana d'Innovació (IVACE+i Innovació), les persones sol·licitants hauran de complir a la data de finalització del termini de presentació de sol·licituds, els requisits establits en l'article 3 de l'Orde 4/2024, de 2 de juliol, de la Conselleria d'Innovació, Indústria, Comerç i Turisme.

*Quart. Import i pagament de la beca*

De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, la quantia bruta mensual de la beca en 2024 serà de 1.165,08 euros.

*Quint. Duració i pròrroga*

Les beques tindran una duració màxima de 12 mesos, comptats des de la data que s'indique en la resolució de concessió, podent ser prorrogades sense necessitat de nova convocatòria, mitjançant la resolució expressa, fins a un període màxim de 12 mesos addicionals, sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l'activitat que s'estiga efectuant així ho requerisca o aconselle.

*Sext. Termini de presentació de sol·licituds*

El termini de presentació de sol·licituds serà de quinze dies hàbils, iniciant-se el seu còmput l'endemà de la publicació del present extracte en el *Diari Oficial de la Generalitat Valenciana*. Només seran admeses les sol·licituds que hagen sigut gravades en la seu electrònica de la Generalitat abans de les 24.00 hores de l'últim dia de termini de presentació.

  

València, 25 de juliol de 2024

La Vicepresidència Executiva de l'AVI. La secretària general de l'AVI (p. s., article 17.4 Reglament d'organització i funcionament de l'AVI aprovat per Decret 106/2017, de 28 de juliol, del Consell). El secretari general tècnic de l'AVI (p. s. R 19.09. 2022, del vicepresident executiu de l'AVI)

Joaquín Martínez Gómez.

Secretari general tècnic